**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 01.02.2023**

**Prítomní:** Csaba Orosz, Ing. Ján Lelkes, Ing. PhD. Pavel Élesztős, Ing. Peter Bartalos, Ing. Michal Paško, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ VZN – platené parkovisko

2/ VZN – školstvo

3/ VZN – sociálne veci

4/ Majetkoprávne záležitosti nehnuteľností

5/ Rôzne

**K bodu 1)**

Prítomní členovia komisie prerokovali predložený Návrh VZN o dočasnom parkovaní motorových vozidiel na vymedzených úsekoch miestnych komunikácií na území mesta Šamorín spolu s pripomienkami.

Z pripomienok bola pripomienka s názvom „Členenie parkovného“ odporúčaná komisiou zapracovať do návrhu VZN. Ostatné pripomienky boli komisiou jednohlasne neodporúčané.

Komisia jednohlasne odporúča prerokovaný Návrh VZN o dočasnom parkovaní motorových vozidiel na vymedzených úsekoch miestnych komunikácií na území mesta Šamorín na schválenie MsZ so zapracovanou pripomienkou s názvom „Členenie parkovného“.

**K bodu 2)**

Prítomní členovia komisie prerokovali predložený Návrh VZN o podrobnostiach financovania základnej umeleckej školy, materských škôl a školských zariadení v zriaďovateľskej pôsobnosti Mesta Šamorín v roku 2023.

Komisia jednohlasne odporúča prerokovaný Návrh VZN o podrobnostiach financovania základnej umeleckej školy, materských škôl a školských zariadení v zriaďovateľskej pôsobnosti Mesta Šamorín v roku 2023 na schválenie MsZ.

**K bodu 3)**

Prítomní členovia komisie prerokovali predložený Návrh VZN o poskytovaní jednorazovej dávky v hmotnej núdzi, finančnej pomoci a príspevkov občanom mesta.

Komisia jednohlasne odporúča prerokovaný Návrh VZN o poskytovaní jednorazovej dávky v hmotnej núdzi, finančnej pomoci a príspevkov občanom mesta na schválenie MsZ.

**K bodu 4)**

Alexander V. – žiadosť o dodatočné majetkoprávne usporiadanie pozemkov v k.ú. Šamorín registra „E“ parc.č. 571 a parc.č. 572/1.

Komisia jednohlasne odporučila uzatvorenie kúpnej zmluvy na odpredaj pozemkov z celkovej výmery 1053m2 spoluvlastnícky podiel 2/6-ín za kúpnu cenu vo výške 19,50 €/m2.

Slovak Telekom, a.s. – Žiadosť o zmenu záväzného stanoviska Mesta Šamorín k projektovej dokumentácii pre stavbu ..FTTH DS Šamorín KBV Kasárenská 2".

Vzhľadom na bod 8. Všeobecného záväzného nariadenia Mesta Šamorín č. 1/2022, ktorým sa dopĺňa Všeobecné záväzné nariadenie Mesta Šamorín č. 3/2015 o Zásadách hospodárenia a nakladania s majetkom Mesta Šamorín, v ktorom je aj uvedené , že ,,Rozvody telekomunikačných a informačných sietí na pozemkoch vo vlastníctve mesta v prípadoch uvedených v osobitnom predpise 1) je možne umiestňovať' za podmienky poskytnutia jednorazovej primeranej náhrady v zmysle zákona o elektronických komunikáciách. Komisia jednohlasne konštatovala, že v tomto prípade vecné bremeno k nehnuteľnému majetku mesta vzniká zo zákona a to v sume vo výške 3,-€ za bm vedenia trasy.

Západoslovenská distribučná, a.s. – žiadosť o uzatvorenie „zmluvy o budúcej zmluve o zriadení vecného bremena“ v rámci realizácie stavby „DS\_OKS\_Šamorín, Jazdecká, VNK, TS, NNK na stavbou dotknuté pozemky registra „C“ vo vlastníctve Mesta Šamorín.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so VZN č. 1/2022.

Západoslovenská distribučná, a.s. – žiadosť o odpredaj časti pozemku registra „C“ parc.č. 2392/10 o celkovej výmere 25156m2 ako zastavaná plocha v katastrálnom území Šamorín v areáli ZŠ Mátyása Korvina s vyučovacím jazykom maďarským o výmere cca 33m2 pre účely vybudovania distribučnej transformačnej stanice, z dôvodu skvalitnenia dodávky elektrickej energie.

Komisia po posúdení jednohlasne odporučila zámer na odpredaj žiadaného pozemku minimálne za cenu určenú cenovou mapou mesta.

Okresný úrad Trnava – dodatočné majetkoprávne usporiadanie nehnuteľností na území mesta:

- CKN parc.č. 905/4 o výmere 422m2 ako zastavaná plocha LV č. 1460 v podiele 1/3-iny

- CKN parc.č. 908/4 o výmere 544m2 ako zastavaná plocha LV č. 1460 v podiele 1/3-iny

- EKN parc.č. 876/1 o výmere 370m2 ako ostatná plocha LV č. 3530 v podiele 3/4- iny

- EKN parc.č. 14 o výmere 117m2 ako zastavaná plocha LV č. 3415 v podiele 1/3-iny

- CKN parc.č. 3398/2 o výmere 146m2 ako zastavaná plocha LV č. 1602 v podiele 1/1

- CKN parc.č. 3398/4 o výmere 138m2 ako zastavaná plocha LV č. 1602 v podiele 1/1

Komisia jednohlasne odporučila uzatvorenie kúpnej zmluvy na odpredaj pozemkov za kúpnu cenu stanovenú znaleckým posudkom vypracovaným znalcom Ing. Jurajom Talianom PhD., vo výške 27.900,- €.

FC ŠTK 1914 Šamorín a.s. – žiadosť o prenájom stavbou (výstavba ihriska s umelým trávnikom a osvetlením v areáli futbalového štadióna v Pomlé) dotknutých pozemkov, ktoré sú vo vlastníctve Mesta Šamorín v k. ú. Šamorín, a to pozemkov registra „C“:

* parc.č. 924/1 o celkovej výmere 10167m2 ako ostatná plocha LV č. 870
* parc.č. 924/2 o celkovej výmere 1938m2 ako ostatná plocha LV č. 870

pozemkov registra „E“:

* parc.č. 846/1 o celkovej výmere 547m2 ako lesný pozemok LV č. 3422
* parc.č. 863 o celkovej výmere 2543m2 ako orná pôda LV č. 2627
* parc.č. 862 o celkovej výmere 1543m2 ako orná pôda LV č. 3422
* parc.č. 861 o celkovej výmere 1608m2 ako orná pôda LV č. 3422

o výmere po upresnení geometrickým plánom na zameranie stavbou dotknutých pozemkov.

Komisia po posúdení jednohlasne odporučila zámer na prenájom žiadaného pozemku za cenu určenú VZN 3/2015 prílohou č. 1.

**K bodu 5)**

FC ŠTK 1914 Šamorín o.z. – žiadosť o predĺženie Zmluvy o spolupráci a podpore Dodatkom č. 2 na ďalšie obdobie.

Komisia jednohlasne odporučila schváliť dodatok k zmluve.

Vedúci odboru ekonomického, správy majetku mesta a miestnych daní predložil prítomným nasledovné dokumenty na Odpis pohľadávok mesta:

- Nevymožiteľné pohľadávky medzi ZpS Ambrózia IO a bývalými klientmi v hodnote 3.576,55€ – Komisia jednohlasne odporúča na schválenie MsZ.

Nakoľko neboli predložené ďalšie materiály k bodu Rôzne, ani ďalšie otázky na prerokovanie, predseda poďakoval prítomným za účasť a rokovanie ukončil.

 Ing. PhD. Pavel Élesztős, predseda

Zapísal: Tomáš Szerda